Publication: Magyar Közlöny
Issue: MK-2010-132 (Year: 2010, Number: 132)
Era: contemporary
Section: Az időközi mérlegjelentés összeállítása a számvitelről szóló 2000. évi C. törvény (a továbbiakban: Szt.) és az
Paragraph Index: 1257

7. oszlopban kell szerepeltetni. Az űrlap 74-76. sora: Beruházási és fejlesztési hitelek A hosszú lejáratú - éven túli - visszafizetési kötelezettséggel felvett beruházási és fejlesztési hitelek fennálló állománya, év végén csökkentve a tárgyévet követő évben törlesztésre esedékes összegekkel, amelyeket az egyéb rövid lejáratú kötelezettségek között (94. sorban) kell kimutatni. A hosszú lejáratú hitelek állományából bemutatásra ki kell emelni a nemzetközi fejlesztési szervezetektől (75. sor), illetve a külföldi pénzintézetektől (76. sor) felvett fennálló hitelállományt. A hitelek felvétele, illetve törlesztése miatti állományváltozásokat a 4. oszlopban, a következő évben esedékes törlesztőrészletek rövid lejáratú kötelezettségre történő átvezetése miatti állománycsökkenést és a megállapodáson alapuló adósság-elengedést és a következő évi részlet átsorolását az 5. oszlopban, és az esetlegesen előforduló egyoldalú adósságleírást a 6. oszlopban, valamint a devizában fennálló kötelezettségek átértékeléseit a 7. oszlopban kell szerepeltetni. Az űrlap 77. sora: Egyéb hosszú lejáratú kötelezettségek Éven túli fizetési vagy visszafizetési kötelezettséget képező, a 70-76. sorokba nem tartozó kötelezettségek állománya. Tájékoztatásul be kell mutatni (78. sor) azokat a hosszú lejáratú fizetési kötelezettségeket, amelyek részletvásárlással, halasztott fizetéssel megvalósuló eszközbeszerzések, beruházások, felújítások miatt keletkeznek, s nem szerepelnek a szállítókkal szembeni kötelezettségek (85-89. sor) között. Az egyéb hosszú lejáratú kötelezettségek keletkezése, illetve megszűnése miatti, pénzforgalomban jelentkező állományváltozásokat a 4. oszlopban, a megállapodáson alapuló adósság-elengedést és a következő évi részlet átsorolását az 5. oszlopban, az esetleges egyoldalú elengedéseket a 6. oszlopban kell feltüntetni. Az űrlap 80. sora: Rövid lejáratú kölcsönök Éven belüli visszafizetési kötelezettséget képező, kölcsön kötelezettségek állománya, amelyből ki kell emelni az államháztartáson belüli működési célú rövid lejáratú hitelállományt (81. sor). A rövid lejáratú kölcsönök keletkezése, illetve megszűnése miatti, pénzforgalomban jelentkező állományváltozásokat a 4. oszlopban, a megállapodáson alapuló elengedést az 5. oszlopban kell szerepeltetni. Az űrlap 82-84. sora: Rövid lejáratú hitelek A rövid lejáratú - éven belüli - visszafizetési kötelezettséggel felvett hitelek fennálló állománya, melyből a likvid hitelek központi költségvetésből, illetve egyéb belföldi forrásból kiemelése a (83. és 84. sorokban) a Tartalékok és a Saját tőke adtainak előállításához szükséges. A hitelek felvétele, illetve törlesztése miatti, pénzforgalomban jelentkező állományváltozásokat a 4. oszlopban, a megállapodáson alapuló adósság-elengedést az 5. oszlopban kell szerepeltetni. Az űrlap 84-89. sora: Kötelezettségek áruszállításból és szolgáltatásból (szállítók) Rövid lejáratú kötelezettségként kell kimutatni az áruszállításból és szolgáltatás teljesítéséből származó, általános forgalmi adót a számviteli előírások szerinti esetekben tartalmazó kötelezettséget, megbontva azokat a tárgyévi költségvetést (86. sor), illetve a tárgyévet követő évet terhelő kötelezettségekre (88. sor), valamint a jogszabály által lehetővé tett esetekben kibocsátott váltókkal kapcsolatos elszámolásokat. A szállítókkal szembeni tartozások állományát az analitikus nyilvántartások feladásai alapján kell meghatározni, az állományváltozások pénzforgalomból adódó változásának adatait a 4. oszlopban, egyéb változásait az

Source: https://magyarkozlony.hu/hivatalos-lapok/72d32261196d8c74f73240625c0cadfefecccc7e/dokumentumok/4af2a61ae75d718dd3b1d1137331a07cfccf1c97/letoltes